eurovoc_concepts:
communications policy
competition
liberalisation of the market
telecommunications
transmission network

text: KOMMISSIONEN FOR DE EUROPÆISKE FÆLLESSKABER Bruxelles, den 12. 02. 1997 KOM(97)32 endelig udg. 95/0280 (COD) UDTALELSE FRA KOMMISSIONEN i henhold til EF-traktatens artikel 189 B, stk. 2, litra d), om Europa-Parlamentets ændringerne til Rådets fælles holdning til forslag til EUROPA-PARLAMENTETS OG RÅDETS DIREKTIV om ændring af Rådets direktiv 90/387/EØF og 92/44/EØF med henblik på tilpasning til konkurrenceforhold på telekommunikationsområdet OM ÆNDRING AF KOMMISSIONENS FORSLAG i henhold til EF-traktatens artikel 189 A, stk. 2 BEGRUNDELSE Ifølge EF-traktatens artikel 189 B, stk. 2, litra d), skal Kommissionen afgive udtalelse om de ændringsforslag, som Europa-Parlamentet har fremsat under andenbehandlingen. \ Kommissionen fremlægger hermed sin udtalelse om Parlamentets ændringsforslag til Rådets fælles holdning vedrørende ændring af Rådets direktiv 90/387/EØF og 92/44/EØF med henblik på tilpasning til konkurrenceforhold på telekommunikationsområdet. Udtalelsen omfatter et ændret forslag, hvori de af Parlaments ændringsforslag, som Kommissionen kan tilslutte sig, er indarbejdet. KOMMISSIONENS UDTALELSE i. BAGGRUND a) Kommissionen vedtog at fremsætte et forslag den 14. november 1995, og forslaget blev formelt fremsendt til Europa-Parlamentet og Rådet den 10. 1. 19961. b) Det Økonomiske og Sociale Udvalg afgav en positiv udtalelse den 25. 4. 19962. c) Europa-Parlamentet vedtog en positiv beslutning under førstebehandlingen den 22. 5. 1996 og fremsatte 17 ændringsforslag til Kommissionens forslag3. d) Kommissionen vedtog et ændret forslag den 31. 7. 1996 og fremsendte det til Europa-Parlamentet og Rådet den 3. 9. 19964. e) Rådet fastlagde en fælles holdning den 12. 9. 19965. f) Europa-Parlamentet vedtog en positiv beslutning under andenbehandlingen den 10. 12. 1996 og fremsatte 7 ændringsforslag til den fælles holdning6. 2. FORMÅLET MED DIREKTIVET 1 2 3 4 5 6 EFT C 62, 1. 3. 1996, s. 3 EFT C 204, 15. 7. 1996, s. 14 EFT C 166, 10. 6. 1996, s. 87 EFT C 291, 4. 10. 1996, s. 18 EFT C 315, 24. 10. 1996, s. 41 A4-. /96, PV 1996 Dette direktiv udgør et centralt element i forskriftsrammerne for fremtidens telesektor, der skal være fuldt liberaliseret pr. 1. januar 1998. Formålet med den foreslåede revision af ONP-rammedirektivet er at tilpasse grundprincipperne for adgang til og brug af offentlige telenet og -tjenester, og dermed sikre, at der opstår tjenester, som dækker hele Europa, under forhold, hvor konkurrencen er givet fri. Forslaget lægger op til, at virksomhederne på markedet frivilligt nærmer sig harmoniserede vilkår under konkurrenceforhold. Samtidig anerkendes det, at der må lægges afgørende vægt på, at forsyningspligten opretholdes og videreudvikles, og at der fastlægges pligter på de områder, hvor markedskræfterne alene måske ikke ville være et tilstrækkeligt middel til at nå de politiske mål, Europa sætter sig. \ v Sigtet med det reviderede direktiv om faste kredsløb er at sikre, at alle brugere har adgang til faste kredsløb fra mindst en operatør under harmoniserede vilkår for adgang og brug, herunder adgang til et obligatorisk minimumssæt af faste kredsløb. Denne forpligtelse til at stille kredsløb til rådighed vil normalt kun blive pålagt organisationer med en stærk markedsposition. Under alle omstændigheder skal der sikres fuld geografisk dækning. 3. KOMMISSIONENS HOLDNING TIL EUROPA-PARLAMENTETS ÆNDRINGSFORSLAG 3. 1 ÆNDRINGSFORSLAG FRA EUROPA-PARLAMENTET, SOM KOMMISSIONEN HAR ACCEPTERET Af de 7 ændringsforslag, som Parlamentet vedtog at fremsætte ved andenbehandlingen, har Kommissionen accepteret 4, enten fuldt ud, delvist eller i princippet (dvs. med visse omformuleringer). Kommissionens holdning er i overensstemmelse med dens holdning ved førstebehandlingen, og Kommissionen støtter ændringsforslag, der medvirker til at forbedre teksten til den fælles holdning. På den baggrund er Kommissionens holdning til ændringsforslagene følgende: Ændringsforslag, der er accepteret fuldt ud, delvist eller i princippet: 2, 4, 6, 7 Kommissionens holdning til de enkelte ændringsforslag forklares i den vedlagte tabel. De vigtigste af df» ændringsforslag, som Kommissionen har accepteret, vedrører følgende områder. Udvalgsprocedure [Ændringsforslag 2] Kommissionen støtter Parlamentets ændringsforslag, der annullerer en ændring, som Rådet havde foretaget, og som bestod i, at proceduren med rådgivende udvalg var blevet ændret til en procedure med forskriftsudvalg. Europæisk myndighedsorgan [Ændringsforslag 4 og 6 (delvist)] \ > Kommissionen accepterer ændringsforslag 4 (sidste del) og 6 (sidste del) om, at den rapport, som Kommissionen skal aflægge før udgangen af 1999, skal undersøge muligheden af at oprette et europæisk myndighedsorgan for telekommunikation. Rådet havde ikke accepteret Parlamentets ændringsforslag om samme emne ved førstebehandlingen. Kommissionen støtter Parlamentets ændringsforslag, men vil dog bemærke, at spørgsmålet godt kan behandles i rapporten, selv om dette ikke er nævnt udtrykkeligt i direktivet. Nummerportabilitet [Ændringsforslag 7] Kommissionen støtter princippet om, at der henvises til nummerportabilitet i bilaget, men. foretrækker af klarhedshensyn at indsætte henvisningen et andet sted i teksten. 3. 2. ÆNDRINGSFORSLAG FRA EUROPA-PARLAMENTET, SOM KOMMISSIONEN IKKE HAR ACCEPTERET Kommissionen har afvist 3 af Europa-Parlamentets 7 ændringsforslag. Der er tale om følgende: Ikke accepterede ændringsforslag: 1, 3, 5 Årsagerne hertil gives nedenfor. Ressourcer til de nationale myndighedsorganer [Ændringsforslag 1] Kommissionen finder, at formuleringen i den fælles holdning i tilstrækkelig grad tilgodeser Europa-Parlamentets ønske om, at de nationale myndighedsorganer skal have alle de ressourcer, der er nødvendige, for at de kan udføre deres opgave i fuld uafhængighed. Ændringsforslaget afvises, fordi ordet skal ikke hører hjemme i en betragtning, og det ville være i modstrid med formuleringen i den 10. betragtning i direktiv 95/62/EF om ONP-vilkår for taletelefoni. Direktiv om omkostningsberegning og finansiering af alment tjenesteudbud (forsyningspligt) [Ændringsforslag 3] Samtrafikdirektivet fastlægger rammer for omkostningsberegning og finansiering af forsyningspligt. Desuden har Kommissionen vedtaget en meddelelse om omkostningsberegning og finansiering af forsyningspligt7. Kommissionen mener derfor ikke, at der er behov for en særligt direktiv om dette emne. Definitionen af faste kredsløb [Ændringsforslag 5] Dette ændringsforslag ville påvirke anvendelsesområdet for direktivet om faste kredsløb, da det faste offentlige telefonnet almindeligvis bruges til tilrådighedsstillelse af faste kredsløb. Den eksisterende definition er holdbar og bør ikke ændres. Under visse omstændigheder kunne ændringsforslaget føre til uoverensstemmelse med direktivets bestemmelser om ikke-diskrimination i artikel 8, stk. 2. Revisionsbestemmelser [Ændringsforslag 4 og 6 (delvis)] Kravet om tilpasning bør begrænses til det enkelte direktiv, da hvert direktiv indeholder sine egne bestemmelser om undersøgelse og rapportaflæggelse. Kommissionen har en vis sympati for forslaget om yderligere foranstaltninger i form af en enkelt, konsolideret tekst, men mener ikke, det er hensigtsmæssigt at anføre dette som et krav i direktivet. 4. KONKLUSION Kommissionen har accepteret 4 af de 7 ændringsforslag, som Europa-Parlamentet fremsatte under andenbehandlingen, enten fuldt ud, delvist eller i princippet. I overensstemmelse med EF-traktatens artikel 189 A, stk. 2, er disse ændringsforslag indarbejdet i Aommissionens ændrede forslag. KOM(96) 608, 27. 11. 1996 5' \ ÆNDRET FORSLAG TIL EUROPA-PARLAMENTETS OG RÅDETS DIREKTIV om ændring af Rådets direktiv 90/387/EØF og 92/44/EØF med henblik på tilpasning til konkurrenceforhold på telekommunikationsområdet Fælles holdning Ændret forslag Artikel 1, nr. 5, 4. afsnit Artikel 5, stk. 4, i direktiv 90/387/EØF (baseret på EP's ændringsforslag 2) Mener en medlemsstat eller Kommissionen, at de harmoniserede standarder og/eller specifikationer, der er omhandlet i stk. 1, ikke er i overensstemmelse med målet om åben og effektiv adgang, samtrafik og interoperabilitet, herunder især de grundlæggende principper og de væsentlige krav, der er omhandlet i artikel 3, træffes der efter proceduren i artikel 10 beslut ning om, hvorvidt det er nødvendigt at trække henvisningerne til disse standarder og/eller specifikationer tilbage fra De Europæiske Fæl lesskabers Tidende. \ Mener en medlemsstat eller Kommissionen, at de harmoniserede standarder og/eller specifikationer, der er omhandlet i stk. 1, ikke er i overensstemmelse med målet om åben og effektiv adgang, samtrafik og interoperabilitet, herunder især de grundlæggende principper og de væsentlige krav, der er omhandlet i artikel 3, træffes der efter proceduren i artikel 9 beslutning om, hvorvidt det er nødvendigt at trække henvisningerne til disse standarder og/eller specifikationer tilbage fra De Europæ iske Fællesskabers Tidende. Artikel 1, nr. 8 Artikel 8 i direktiv 90/387/EØF (baseret på EP's ændringsforslag 4) Kommissionen undersøger, hvordan dette direktiv fungerer, og aflægger første gang rapport herom til Europa-Parlamentet og Rådet senest den 31. december 1999. Rapporten skal bl. a. bygge på oplysninger, som medlemsstaterne sender til Kommissionen og til det udvalg, der er omhandlet i artikel 9 og 10. Om nødvendigt kan der i rapporten stilles forslag om yderligere foranstaltninger for at tilpasse dette direktiv under hensyntagen til markedets udvikling hen imod fuldt udviklede konkurrenceforhold. Kommissionen undersøger, hvordan dette direktiv fungerer, og aflægger første gang rapport herom til Europa-Parlamentet og Rådet senest den 31. december 1999. Rapporten skal bl. a. bygge på oplysninger, som medlemsstaterne sender til Kommissionen og til det udvalg, der er omhandlet i artikel 9 og 10. Om nødvendigt skal det i rapporten undersøges, hvilke bestemmelser i dette direktiv der bør tilpasses på baggrund af udviklingen på markedet. Der kan i rapporten stilles forslag om yderligere foranstaltninger for fuldstændig at nå målene i dette direktiv- Rapporten skal navnlig undersøge muligheden af at oprette et europæisk myndighedsorgan. V Fælles holdning Ændret forslag Artikel 2, nr. 12 Artikel 14 i direktiv 92/44/EØF (baseret på EP's ændringsforslag 6) Kommissionen undersøger, hvordan dette direktiv fungerer, og aflægger første gang rapport herom til Europa-Parlamentet og Rådet senest den 31. december 1999. Rapporten skal bl. a. bygge på oplysninger, som medlemsstaterne fremsender til Kommissionen og til ONP-udvalget. Rapporten skal indeholde en vurdering af behovet for videreførelse af dette direktiv under hensyntagen til udviklingen hen imod fuldt udviklede konkurrenceforhold. Om nødvendigt kan der i rapporten stilles forslag om yderligere foranstaltninger for at tilpasse dette direktiv. Kommissionen undersøger, hvordan dette direktiv fungerer, og aflægger første gang rapport herom til Europa-Parlamentet ogvRådet senest den 31. december 1999. Rapporten skal bl. a. bygge på oplysninger, som medlemsstaterne fremsender til Kommissionen og til ONP-udvalget. Rapporten skal indeholde en vurdering af behovet for videreførelse af dette direktiv under hensyntagen til udviklingen hen imod fuldt udviklede konkurrenceforhold. Om nødvendigt skal det i rapporten undersøges, hvilke bestemmelser i dette direktiv der bør tilpasses på baggrund af udviklingen på markedet; der kan i rapporten stilles forslag om yderligere foranstaltninger for fuldstændig at nå målene i dette direktiv. Bilag I, punkt 4 (baseret på EP's ændringsforslag 7) Harmoniseret fremgangsmåde i forbindelse med numre/adresser/navne Harmoniseret fremgangsmåde i forbindelse med numre/adresser/navne Nummer-/adresse- og i nogle tilfælde navnesystemer giver mulighed for at vælge en eller flere destinationer eller for at vælge en tjeneste, en tjenesteudbyder eller en netoperatør. Det er derfor vigtigt at følge en harmoniseret fremgangsmåde i forbindelse med nummer- /adressesystemer og i givet fald navnesystemer, hvis det skal sikres, at brugerne i Europa kan knyttes sammen på kryds og tværs gennem hele systemet, og at tjenesterne kan fungere sammen. Desuden bør tildelingen af numre/adresser/navne være retfærdig og i overensstemmelse med kravet om lige adgang. Nummer-/adresse- og i nogle tilfælde navnesystemer giver mulighed for at vælge en eller flere destinationer eller for at vælge en tjeneste, en tjenesteudbyder eller en netoperatør. Det er derfor vigtigt at følge en harmoniseret fremgangsmåde i forbindelse med nummer- /adressesystemer og i givet fald navnesystemer, hvis det skal sikres, at brugerne i Europa kan knyttes sammen på kryds og tværs gennem hele systemet, og at tjenesterne kan fungere sammen. Desuden bør tildelingen af numre/adresser/navne være retfærdig og i overensstemmelse med kravet om lige adgang. For at nå dette mål må man sikre følgende: For at nå dette mål må man sikre følgende: - Forsyningen med passende serier af numre og adresser, præfikser og forkortede koder og i givet fald navne for alle offentlige teletjenester skal foregå efter harmoniserede principper. - Forsyningen med passende serier af numre og adresser, præfikser og forkortede koder og i givet fald navne for alle offentlige teletjenester skal foregå efter harmoniserede principper. S Fælles holdning Ændret forslag Nationale standpunkter i internationale organisationer og fora, hvor der træffes afgørelser om nummer-/adresse- /navnesystemer skal samordnes under hensyntagen til den mulige fremtidige udvikling med hensyn til sådanne systemer på europæisk plan. Nationale standpunkter i internationale organisationer og fora, hvor der træffes afgørelser om nummer-/adresse- /navnesystemer skal samordnes under hensyntagen til den mulige fremtidige udvikling med hensyn til sådanne systemer på europæisk plan. De relevante nationale rtummer-/adresse- /navneplaner på teleområdet skal være under det nationale myndighedsorgans kontrol, så der er garanti for uafhængighed af organisationer, der stiller offentlige telenet eller offentlige teletjenester til rådighed. Fremgangsmåderne ved tildeling af de enkelte numre/adresser/navne, præfikser og forkortede koder og/eller adresse- /nummerserier skal være gennemskuelige, upartiske og tidsmæssigt acceptable, og tildelingen skal foregå på objektivt grundlag, i åbenhed og uden forskelsbehandling under hensyn til proportionalitetsprincippet. De nationale myndighedsorganer skal have mulighed for at fastlægge betingelser for anvendelse af bestemte præfikser eller forkortede koder i nummererings- /adresseringsplanerne, især hvor disse benyttes til tjenester af generel samfundsmæssig interesse (f. eks. nummeroplysning og alarmtjenester), eller for at sikre lige adgang. De relevante nationale nummer-/adresse- /navneplaner på teleområdet skal være under det nationale myndighedsorgans kontrol, så der er garanti for, at organisationer, der stiller offentlige telenet eller offentlige teletjenester til rådighed, er uafhængige, og så der kan indføres nummerportabilitet. Fremgangsmåderne ved tildeling af de enkelte numre/adresser/navne, præfikser og forkortede koder og/eller adresse- /nummerserier skal være gennemskuelige, upartiske og tidsmæssigt acceptable, og tildelingen skal foregå på objektivt grundlag, i åbenhed og uden forskelsbehandling under hensyn til proportionalitetsprincippet. De nationale myndighedsorganer skal have mulighed for at fastlægge betingelser for anvendelse af bestemte præfikser eller forkortede koder i nummererings- /adresseringsplaneme, især hvor disse benyttes til tjenester af generel samfundsmæssig interesse (f. eks. nummeroplysning og alarmtjenester), eller for at sikre lige adgang. ISSN 0254-1459 KOM(97) 32 endelig udg. DOKUMENTER DA 15 08 06 Katalognummer : CB-CO-97-029-DA-C ISBN 92-78-15264-1 Kontoret for De Europæiske Fællesskabers Officielle Publikationer L-2985 Luxembourg UjQ


title: 97/157/CE, Euratom: Decisione della Commissione del 12 febbraio 1997 relativa al trattamento dei redditi degli organismi di investimento collettivo ai fini dell'applicazione della direttiva 89/130/CEE, Euratom del Consiglio relativa all'armonizzazione della fissazione del prodotto nazionale lordo ai prezzi di mercato (Testo rilevante ai fini del SEE)

eurovoc_concepts:
European accounting system
application of EU law
economic convergence
gross national product
investment company
own resources

formats: html pdfa1b print


title: 97/551/CE: Décision de la Commission du 12 février 1997 sur la compatibilité avec le marché commun de l'extension à Berlin-Ouest du régime des amortissements spéciaux et du régime de la prime fiscale à l'investissement, dans la mesure où ces régimes ne concernent pas le secteur de la transformation et de la commercialisation des produits agricoles (Le texte en langue allemande est le seul faisant foi.) (Texte présentant de l'intérêt pour l'EEE)

eurovoc_concepts:
Berlin
German Democratic Republic
State aid
amortisation
investment aid
small and medium-sized enterprises


title: SCHRIFTELIJKE VRAAG nr. 470/97 van Glyn FORD aan de Commissie. Schending door de UEFA van het Europees mededingingsrecht

eurovoc_concepts:
European Commission
competition law
exchange of information
infringement of EU law
international organisation
sporting event
sports body


title: ΓΡΑΠΤΗ ΕΡΩΤΗΣΗ αρ θ. 470/97 του Glyn FORD προς την Επ τροπή. Παραβίαση της κοινοτικής νομοθεσίας περί ανταγωνισμού εκ μέρους της UEFA

formats: html print